2022 12 13
(8)
LT
Europos Sąjungos oficialusis leidinys
L 319/87
laikantis ES sutarties 41 straipsnio 2 dalies ir vadovaujantis Tarybos sprendimu (BUSP) 2021/509, kuriuo nustatoma Europos taikos priemonė (1), dėl šio sprendimo patiriamas veiklos išlaidas, kurios yra karinio ar gynybinio pobūdžio, turi padengti valstybės narės,
PRIĖMĖ ŠĮ SPRENDIMĄ:
1 straipsnis Misija 1.
Sąjunga vykdo karinės partnerystės misiją Nigeryje (toliau – EUMPM Niger), kad paremtų Nigerį jo kovoje su teroristinėmis ginkluotomis grupėmis, laikantis žmogaus teisių teisės ir tarptautinės humanitarinės teisės. 2.
EUMPM Niger strateginis tikslas – remti Nigerio ginkluotųjų pajėgų pajėgumų stiprinimą, padidinti jų gebėjimą suvaldyti teroristinių ginkluotų grupių keliamą grėsmę, apsaugoti Nigerio gyventojus ir užtikrinti saugią bei patikimą aplinką.
3.
Tuo tikslu EUMPM Niger:
a) remia Ginkluotųjų pajėgų techninių darbuotojų mokymo centro įsteigimą ir plėtojimą, teikdama konsultacijas bei mokymą, be kita ko, instruktoriams; b) remia Nigerio ginkluotųjų pajėgų specializuotų pajėgumų stiprinimą teikdama specializuotą mokymą pagal poreikį; c) remia ryšių ir vadovavimo paramos bataliono kūrimą ir plėtojimą, mokydama ir kuruodama jo padalinius, jo specialistus ir jo vadovavimo grandinę, sudarydama sąlygas jį vėliau dislokuoti Nigerio vykdomoms operacijoms remti, laikantis žmogaus teisių teisės ir tarptautinės humanitarinės teisės. 4.
Tarptautinė humanitarinė teisė, žmogaus teisės bei lyčių lygybės principas, civilių gyventojų apsauga ir darbotvarkės pagal Jungtinių Tautų Saugumo Tarybos rezoliuciją (toliau – JT ST rezoliucija) 1325 (2000) dėl moterų, taikos ir saugumo, JT ST rezoliuciją 2250 (2015) dėl jaunimo, taikos ir saugumo bei JT ST rezoliuciją 1612 (2005) dėl vaikų ir ginkluotųjų konfliktų visapusiškai ir proaktyviai integruojamos į EUMPM Niger strateginį ir veiklos planavimą, veiklą ir ataskaitų teikimą. 5.
Be to, EUMPM Niger sudaro palankesnes sąlygas pagal Europos taikos priemonę Nigeriui teikiamai paramai, susijusiai su Ginkluotųjų pajėgų techninių darbuotojų mokymo centru, ir, jeigu Taryba nuspręstų dėl būtinos paramos priemonės, atrinktam ryšių ir vadovavimo paramos batalionui.
Misijos veikla koordinuojama su įrangos teikimu tinkamu laiku pagal Europos taikos priemonę.
2 straipsnis ES misijos vado skyrimas EUMPM Niger misijos vadas yra Karinių misijų planavimo ir vykdymo centro (toliau – MPCC) direktorius.
3 straipsnis Misijos štabo skyrimas 1.
MPCC yra stacionari karinio strateginio lygmens vadovavimo ir kontrolės struktūra už operacijos rajono ribų.
Ji yra atsakinga už EUMPM Niger veiklos planavimą ir vykdymą.
2.
EUMPM Niger misijos pajėgų štabo vieta yra Nigeryje, o jo veiklai vadovauja ES misijos pajėgų vadas.
(1) 2021 m. kovo 22 d.
Tarybos sprendimas (BUSP) 2021/509, kuriuo nustatoma Europos taikos priemonė ir panaikinamas Sprendimas (BUSP) 2015/528 (OL L 102, 2021 3 24, p. 14).